UPUTE ZA RODITELJE

Poštovani roditelji,

molimo Vas da se pridržavate navedenih uputa te da zajedničkom suradnjom i angažmanom učinimo sve za dobrobit djece i svih nas i spriječimo širenje Covid 19.

Roditelji nižih razreda osnovne škole (1.-4.) dužni su svakodnevno mjeriti temperaturu svom djetetu prije polaska na nastavu i zapisivati podatke u informativku koju će učenik svaki dan nositi u školu. U slučaju povišene temperature učenik ne dolazi u školu.

Učenici viših razreda osnovne škole također svakodnevno mjere temperaturu. Ukoliko je ona povišena ne dolaze u školu i o tome roditelji obavještavaju razrednika.

Učenici putnici (razredna i predmetna nastava) obavezni su nositi masku u autobusu.

Učenici razredne nastave u učionici ne nose maske dok učenici predmetne nastave nose.

Učenici predmetne nastave i učenici putnici razredne nastave dobit će četiri maske u školi, a dok ne stigne dostava molimo da nose svoje.

Molimo roditelje da ne ulaze u školu, a ukoliko dovode dijete ostavljaju ga ispred školske zgrade. Ukoliko roditelj treba tajnicu, računovotkinju ili stručnu službu(pedagoga, socijalnog pedagoga, psihologa) najavit će telefonski svoj dolazak i nazvati ih kad dođe pred školu.

TAJNIŠTVO: 6231 420

RAČUNOVODSTVO: 6233 144

STRUČNA SLUŽBA

 pedagog/socijalni pedagog: 6231 458

psiholog: 6237 748

Svaki razred imat će određeno mjesto okupljanja u školskom dvorištu i ulazit i izlazit će na ulaze koju su najbliži njihovim učionicama da bi se spriječilo miješanje učenika iz različitih razrednih odjeljenja. Razredi koji dijele isti sanitarni čvor imat će odmore u različito vrijeme.

Prikaz stajališta svih razreda nalaze se u prilogu na slikama.

Roditeljski sastanci i informativni razgovori odvijaju se isključivo online na platformi Microsoft Teams ili telefonski (upute ćete dobiti od razrednika).

Učenici obavezno u školu moraju nositi plastičnu vrećicu u kojoj će ostavljati cipele.

Obzirom da učenici ne mijenjaju učionice nego nastavu imaju samo u jednoj učionici ostavljat će papuče u razredu. Potrebna im je još jedna plastična vrećica za papuče.

Učenici će se hraniti u učionici te molimo da nose kuhinjsku krpu koju će staviti na stol za vrijeme prehrane.

Učenici razredne nastave dobit će udžbenike prvog dana nastave pa molimo da ponesu školsku torbu. Učenici predmetne nastave dobit će udžbenike tijekom prvog tjedna po rasporedu sati.

Sve ostale informacije o udžbenicima, prehrani, osiguranju itd. učenici će dobiti od razrednika.